Hafdís Sigurðardóttir úr UFA er íþróttamaður Akureyrar 2013 Kjöri íþróttamanns Akureyrar var lýst í verðlaunahófi á vegum Íþróttabandalags Akureyrar og íþróttaráðs Akureyrarbæjar í Menningarhúsinu Hofi fyrr í dag ( miðvikudag ) . Hún setti þrjú glæsileg Íslandsmet og vann fjölda Íslandsmeistaratitla . Hafdís setti sitt fyrsta Íslandsmet í flokki fullorðinna í sumar er hún tvíbætti metið í langstökki kvenna . Eftir keppnistímabilið 2013 er hún komin í Ólympíuhóp FRÍ 2016 í langstökki , 200m hlaupi og 400m hlaupi , og stefnir að þátttöku á Ólympíuleikunum í Ríó 2016 . Hafdís keppti fyrir Íslands hönd á Smáþjóðaleikunum í Lúxemborg og hlaut verðlaun í spretthlaupum , langstökki og boðhlaupum á mótinu . Einar Kristinn Kristgeirsson úr Skíðafélagi Akureyrar varð annar í kjörinu og Ingvar Þór Jónsson frá Skautafélagi Akureyrar varð þriðji . Hafdís , ásamt öðrum verðlaunahöfum og tilnefndum íþróttamönnum , var leyst út með gjöfum frá Ferðaskrifstofu Akureyrar , Flugfélagi Íslands , Sportveri , Bjarti-Veröld bókaforlagi og Sölku bókaforlagi . Heiðursviðurkenningar íþróttaráðs AkureyrarbæjarÍþróttaráð Akureyrarbæjar veitti fimm einstaklingum heiðursviðurkenningu við sama tækifæri ; Bryndísi Þorvaldsdóttur , Dýrleif Skjóldal Ingimarsdóttur , Guðmundi Víði Gunnlaugssyni , Halldóri Magnúsi Rafnssyni og Sigurði Stefánssyni . Öll eiga þau að baki áratuga farsælt starf í þágu hinna ýmsu íþróttagreina innan íþróttahreyfingarinnar á Akureyri . 171 Íslandsmeistari , 102 landsliðsmennÍþróttaráð og Afrekssjóður Akureyrar veittu jafnframt þeim íþróttafélögum sem áttu Íslandsmeistara og / eða landsliðsfólk á árinu 2013 viðurkenningar og styrki . Alls eignuðust 12 íþróttafélög á Akureyri 171 Íslandsmeistara og 11 akureyrsk íþróttafélög áttu 102 landsliðsmenn á árinu . Skautafélag Akureyrar á flesta einstaklinga í báðum þessum hópum , 85 Íslandsmeistara og 36 landsliðsmenn .